KOMISIJOS SPRENDIMAS
2006 m. birželio 26 d.
dėl papildomų žvejybos dienų TTJT VIIe kvadrate suteikimo Jungtinei Karalystei
(pranešta dokumentu Nr. C(2006) 2438)
(Tik tekstas anglų kalba yra autentiškas)
(2006/461/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. gruodžio 22 d. Tarybos reglamentą (EB) Nr. 51/2006, nustatantį 2006 m. Bendrijos vandenyse ir vandenyse, kuriuose privaloma nustatyti žvejybos apribojimus, žvejojantiems Bendrijos laivams taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo IIC priedo 9 punktą,
kadangi:
(1)
Reglamento (EB) Nr. 51/2006 IIC priedo 7 punkte yra nustatytas didžiausias skaičius dienų, per kurias Bendrijos laivai, kurių bendras ilgis yra 10 m arba didesnis, ir kurie turi plačiažiočius tralus, kurių tinklinio audeklo akies kraštinės ilgis yra 80 mm arba didesnis, arba pasyviuosius tinklus, kurių tinklinio audinio akies kraštinės ilgis yra mažesnis nei 220 mm, gali būti TTJT VIIe Kvadrate nuo 2006 m. vasario 1 d. iki 2007 m. sausio 31 d.
(2)
Atsižvelgdama į žvejybos veiklą, visam laikui nutrauktą nuo 2004 m. sausio 1 d., pagal to priedo 9 punktą Komisija gali suteikti papildomą dienų, per kurias laivas, jei jis turi tokius plačiažiočius tralus ar pasyviuosius tinklus, gali būti tame rajone.
(3)
Jungtinė Karalystė pateikė duomenis, įrodančius tame rajone esančių laivų, kurie turi plačiažiočius tralus, kurių tinklinio audeklo akies kraštinės ilgis yra 80 mm arba didesnis, laivyno pajėgumo 5 % sumažinimą 2006 m.
(4)
Atsižvelgiant į pateiktus duomenis, nuo 2006 m. vasario 1 d. iki 2007 m. sausio 31 d., Jungtinės Karalystės laivams, turintiems tokius plačiažiočius tralus, turėtų būti skiriama 12 papildomų dienų jūroje.
(5)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Su Jungtinės Karalystės vėliava plaukiojančiam ir turinčiam plačiažiočius tralus, kurių tinklinio audeklo akies kraštinės ilgis yra 80 mm arba didesnis, laivui didžiausias dienų, kurias laivas gali būti TTJT VIIe Kvadrate, kaip nustatyta Reglamento (EB) Nr. 51/2006 IIC priedo I lentelėje, skaičius iš dalies pakeičiamas į 228 dienas per metus.
2 straipsnis
Šis sprendimas skirtas Didžiosios Britanijos ir Šiaurės Airijos Jungtinei Karalystei.
Priimta Briuselyje, 2006 m. birželio 26 d.